Награди Оскар (17-а церемония)
Седемнадесетата церемония по връчване на филмовите награди „Оскар“ се провежда на 15 март 1945 година в Китайския театър на импресариото Сид Грауман в Лос Анджелис, Калифорния. На нея се връчват призове за най-добри постижения във филмовото изкуство за предходната 1944 година. Това е втората церемония състояла се в залата на този театър, след миналогодишния дебют. Този път събитието има двама водещи, режисьорът Джон Кромуел заедно със стария познайник, известния комедиант Боб Хоуп, негово четвърто водене на представлението.